বছরের শুরুতেই রাজস্থানের কোটায় আত্মঘাতী দুই ইঞ্জিনিয়ারিং পড়ুয়া

জয়পুর: নতুন বছরের শুরুতেও রাজস্থানের (Rajasthan) কোটায় (Kota) ফের আত্মহত্যার ঘটনা। গত ২৪ ঘণ্টায় দুই পরীক্ষার্থীর দেহ উদ্ধার করেছে পুলিশ। বুধবার পর্যন্ত দুই জনের দেহ উদ্ধার হয়েছে।

পরীক্ষার (Exam) প্রস্তুতি নিচ্ছিলেন দুজনেই। তার মাঝেই এই পদক্ষেপ। দুই পরীক্ষার্থীই ভিন রাজ্য থেকে রাজস্থানের কোচিং হাব কোটায় পড়তে এসেছিলেন।

পুলিশ সূত্রে খবর, বুধবার কোটার ডাকানিয়া এলাকার একটি হস্টেল থেকে এক ২০ বছরের এক ইঞ্জিনিয়ারিং পড়ুয়ার দেহ উদ্ধার হয়েছে। মৃতের নাম অভিষেক। মধ্যপ্রদেশের বাসিন্দা ছিলেন। দেহ ময়নাতদন্তে পাঠানো হয়েছে। পরিবারকে খবর দেওয়া হয়েছে।

আরও পড়ুন: গার্হস্থ্য হিংসা মামলায় জামিনযোগ্য পরোয়ানা জারি, সুপ্রিম সমালোচনা

কোনও সুইসাইড নোট (Sucide note) উদ্ধার হয়নি, তাই মৃত্যুর কারণ এখনও স্পষ্ট নয়। অপরদিকে মঙ্গলবারেই কোটায় হস্টেল থেকে আরও এক জয়েন্ট এন্ট্রান্স পরীক্ষার্থীর (Joint Entrance Examination Candidates) ঝুলন্ত দেহ হয়। ১৯ বছর বয়সি ওই ইঞ্জিয়ারিং পরীক্ষার্থীর নাম নীরজ জাট।

তিনি হরিয়ানার মহেন্দ্রগড়ের (Mahendragarh, Haryana) বাসিন্দা ছিলেন। তার ঘর থেকেও কোনও সুইসাইড নোট উদ্ধার হয়নি। জওহর নগর এলাকায় একটি হোস্টেল থেকে তার দেহ উদ্ধার হয়।

উল্লেখ্য, রাজস্থানের কোটা যেন একটি আতঙ্কে নাম। গত বছরেও একাধিক পড়ুয়া এইভাবেই নিজের জীবন শেষ করে দিয়েছে। ২০২৪-এ মোট ১৮ জন পরীক্ষার্থীর আত্মহত্যার খবর সামনে আসে। ২০২৩ সালে সেই সংখ্যাটি ছিল ২৯। এবছরেও শুরুতেই ফের দুই পড়ুয়ার পরীক্ষার্থীর দেহ উদ্ধার হল।